
Text rozhodnutia
Súd: Krajský súd Banská Bystrica Spisová značka: 17Co/318/2012 Identifikačné číslo súdneho spisu: 6711219010 Dátum vydania rozhodnutia: 29. 11. 2012 Meno a priezvisko sudcu, VSÚ: JUDr. Zita Nagypálová ECLI: ECLI:SK:KSBB:2012:6711219010.1 Uznesenie Krajský súd v Banskej Bystrici, ako súd odvolací, v právnej veci navrhovateľov 1/ K. R., nar. XX. XX. XXXX, trvale bytom J. XXX/XX, XXX XX J., 2/ O. J., nar. XX. XX. XXXX, bytom V. mieru XXX/XX, XXX XX U., 3/ V. J., nar. XX. XX. XXXX, bytom V. mieru XXX/XX, XXX XX U., 4/ K. H., nar. XX. XX. XXXX, bytom E. M. C. XXX/XX, XXX XX U., 5/ K. N., nar. XX. XX. XXXX, bytom J. XXXX/XX, XXX XX U., 6/ K. H., nar. XX. XX. XXXX, bytom P. XXXX/XX, XXX XX U., navrhovatelia 1/ až 6/ zastúpení advokátom JUDr. Emilom Vaňkom, so sídlom Advokátskej kancelárie Sládkovičova 2, 960 01 Zvolen, proti odporcom 1/ S. H., nar. XX. XX. XXXX, bytom I. cesta XXX/X, XXX XX U. a 2/ A. H., nar. XX. XX. XXXX, bytom I. cesta XXX/X, XXX XX U., odporcovia 1/ a 2/ zastúpení advokátkou JUDr. Vierou Rubaninskou, so sídlom Advokátskej kancelárie Horná 27, Banská Bystrica, v konaní o zaplatenie 444,98 Eur s príslušenstvom, o odvolaní odporcov 1/ a 2/ proti uzneseniu Okresného súdu Zvolen č. k. 10C/1/2012-45 z 31. 08. 2012, takto r o z h o d o l : Uznesenie okresného súdu z r u š u j e a vec mu vracia na ďalšie konanie. o d ô v o d n e n i e : Prvostupňový súd zastavil konanie podľa § 10 ods. 1 zákona č. 71/1992 Zb. o súdnych poplatkoch a poplatku za výpis z registra trestov pre nezaplatenie súdneho poplatku z návrhu na základe výzvy súdu. O trovách konania rozhodol podľa § 146 ods. 1 písm. c/ Občianskeho súdneho poriadku (ďalej len „O. s. p.“) tak, že žiadnemu z účastníkov právo na náhradu trov konania nepriznal, pretože bolo zastavené. Uznesenie okresného súdu vo výroku o trovách konania napadli odvolaním odporcovia v 1/ a 2/ rade. Navrhli uznesenie okresného súdu zmeniť a uložiť navrhovateľom v 1/ až 6/ rade spoločne a nerozdielne zaplatiť odporcom 1/ a 2/ titulom trov konania 179,63 Eur na účet ich právnej zástupkyne. Odporcom v súvislosti s konaním vznikli trovy konania z titulu trov právneho zastúpenia. Okresný súd na rozhodnutie o trovách konania nesprávne aplikoval § 146 ods. 1 písm. c/ O. s. p.. Súd mal pri rozhodovaní o trovách konania postupovať podľa § 146 ods. 2 veta prvá O. s. p. a uložiť navrhovateľom povinnosť zaplatiť odporcom trovy konania. Krajský súd prejednal vec bez nariadenia odvolacieho pojednávania podľa § 214 ods. 2 O. s. p. v celom rozsahu a uznesenie okresného súdu podľa § 10 ods. 3 Zákona o súdnych poplatkoch a § 221 ods. 1 písm. h/ O. s. p. zrušil a vec mu vrátil na ďalšie konanie. Dôvodom zastavenia konania bolo nezaplatenie súdneho poplatku z návrhu na začatie konania. Uznesenie o zastavení konania bolo právnemu zástupcovi navrhovateľov doručené 10. 09. 2012. V lehote na podanie odvolania dňa 25. 09. 2012 navrhovatelia zaplatili súdny poplatok z návrhu a žiadali uznesenie okresného súdu podľa § 10 ods. 3 Zákona o súdnych poplatkoch zrušiť. Prvostupňový súd nezrušil rozhodnutie o zastavení konania, ale vec predložil odvolaciemu súdu na rozhodnutie o odvolaní proti výroku o trovách konania s poznámkou, že následne uznesenie o zastavení konania pre nezaplatenie súdneho poplatku podľa Zákona o súdnych poplatkoch zruší. Podľa § 10 ods. 3 zákona č. 71/1992 Zb. o súdnych poplatkoch prvostupňový súd zruší uznesenie o zastavení konania pre nezaplatenie súdneho poplatku, ak poplatník zaplatí súdny poplatok do konca lehoty na podanie odvolania. Odvolací súd podľa § 10 ods. 3 Zákona o súdnych poplatkoch zrušil uznesenie prvostupňového súdu po zistení, že v zákonom stanovenej lehote bol súdny poplatok navrhovateľmi zaplatený. Súčasne zrušil uznesenie okresného súdu aj vo výroku o trovách konania a vec v celom rozsahu vrátil okresnému súdu na ďalšie konanie. Zrušením uznesenia o zastavení konania odpadol dôvod na rozhodnutie o trovách konania podľa § 146 O. s. p.. O trovách celého konania rozhodne súd prvého stupňa opäť v súlade so zákonom vtedy, keď sa pri rozhodovaní o trovách konania naplnia zákonné podmienky. Senát krajského súdu prijal toto rozhodnutie pomerom hlasov 3 : 0. Poučenie: Proti tomuto rozhodnutiu odvolanie nie je prípustné.

